CELEX: 32016R0145
Language: hr
Date: 2016-02-04 00:00:00
Title: Provedbena uredba Komisije (EU) 2016/145 оd 4. veljače 2016. o donošenju formata dokumenta koji služi kao dokaz za dopuštenje koje izdaju nadležna tijela država članica omogućujući ustanovama provedbu određenih aktivnosti u vezi s invazivnim stranim vrstama koje izazivaju zabrinutost u Uniji u skladu s Uredbom (EU) br. 1143/2014 Europskog parlamenta i Vijeća

5.2.2016   
            
            
               HR
            
            
               Službeni list Europske unije
            
            
               L 30/1
            
         PROVEDBENA UREDBA KOMISIJE (EU) 2016/145
   оd 4. veljače 2016.
   o donošenju formata dokumenta koji služi kao dokaz za dopuštenje koje izdaju nadležna tijela država članica omogućujući ustanovama provedbu određenih aktivnosti u vezi s invazivnim stranim vrstama koje izazivaju zabrinutost u Uniji u skladu s Uredbom (EU) br. 1143/2014 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1143/2014 Europskog parlamenta i Vijeća od 22. listopada 2014. o sprječavanju i upravljanju unošenja i širenja invazivnih stranih vrsta (1), a posebno njezin članak 8. stavak 6.,
   budući da:
   
               (1)
            
            
               Člankom 8. Uredbe (EU) br. 1143/2014 predviđa se da Komisija donosi format dokumenata koji služe kao dokaz za dopuštenja koja izdaju nadležna tijela država članica u svrhu istraživanja ili ex-situ očuvanja invazivnih stranih vrsta koje izazivaju zabrinutost u Uniji. Dopuštenja se mogu izdati za proizvodnju tih vrsta u znanstvene svrhe i njihovu naknadnu uporabu u medicinske svrhe.
            
         
               (2)
            
            
               U iznimnim slučajevima te u slučajevima od velikog javnog interesa države članice također mogu, u skladu s člankom 9. stavkom 1. te uz odobrenje Komisije, izdati dopuštenja za provedbu aktivnosti koje nisu navedene u članku 8. stavku 1. Prema članku 9. stavku 6. takva dopuštenja izdaju se u skladu s člankom 8. stavcima 4. do 8. Stoga se isti format dokumenta koji služi kao dokaz za izdavanje dopuštenja mora koristiti u svrhe određene člancima 8. i 9.
            
         
               (3)
            
            
               Mjere predviđene ovom Uredbom u skladu su s mišljenjem Odbora za invazivne strane vrste,
            
         DONIJELA JE OVU UREDBU:
   Članak 1.
   Format dokumenta koji služi kao dokaz za dopuštenje koje izdaju nadležna tijela država članica u skladu s člankom 8. stavkom 2. i člankom 9. stavkom 6. Uredbe (EU) br. 1143/2014 određen je u njezinom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 317, 4.11.2014., str. 35.
   
   
      PRILOG
      
         
      
         
      
         Upute za ispunjavanje dokumenta
      
      Dokument mora ispuniti nadležno tijelo ovlašteno za izdavanje dopuštenja iz članka 8. stavka 2. i članka 9. stavka 6. Uredbe (EU) br. 1143/2014. On se mora potpisati, pečatirati i datirati.
      Ispunite dokument velikim tiskanim slovima. Kako bi izabrali opciju, stavite kvačicu ili označite ☐. Jasno izbrišite ili prekrižite opcije ili cijele numerirane okvire koji nisu primjenjivi.
      
                  Okvir 1.
               
               
                  Navedite ime, adresu, zemlju, telefonski broj i adresu e-pošte ustanove kojoj je izdano dopuštenje i/ili osobu za kontakt u toj ustanovi.
               
            
                  Okvir 2.
               
               
                  Navedite jedinstveni identifikacijski broj dopuštenja. Taj broj treba počinjati s dvoslovnom ISO oznakom (ISO 3166 alpha-2) države članice koja izdaje dopuštenje, osim za Grčku i Ujedinjenu Kraljevinu za koje se rabe kratice EL i UK. Jedinstvenim identifikacijskim brojem treba se koristiti isključivo u svrhu sustava dopuštenja iz članka 8. stavka 1. Uredbe (EU) br. 1143/2014.
               
            
                  Okvir 3.
               
               
                  Navedite ime, adresu, zemlju, broj telefona i adresu e-pošte pošiljatelja ili, ako je primjenjivo, izvoznika.
               
            
                  Okvir 4.
               
               
                  Navedite datum izdavanja dopuštenja.
               
            
                  Okvir 5.
               
               
                  Ako je primjenjivo, navedite razdoblje valjanosti (datum početka; datum završetka) dopuštenja.
               
            
                  Okvir 6.
               
               
                  Navedite ime, adresu, zemlju, broj telefona i adresu e-pošte pošiljatelja ili, ako je primjenjivo, izvoznika.
               
            
                  Okvir 7.
               
               
                  Navedite ime nadležnog tijela koje izdaje dopuštenje.
               
            
                  Okvir 8.
               
               
                  Opišite pošiljku ili zalihu jedinki ispunjavanjem okvira od 8a. do 8f.:
               
            
                  Okvir 8a.
               
               
                  Odnosi se na znanstveni naziv invazivnih stranih vrsta koje izazivaju zabrinutost u Uniji, a za koje je izdano dopuštenje.
               
            
                  Okvir 8b.
               
               
                  Odnosi se na uobičajeni naziv invazivnih stranih vrsta koje izazivaju zabrinutost u Uniji, a za koje je izdano dopuštenje.
               
            
                  Okvir 8c.
               
               
                  Odnosi se na oznake kombinirane nomenklature (KN) kako je predviđeno Uredbom Vijeća (EEZ) br. 2658/87 (1).
               
            
                  Okvir 8d.
               
               
                  Opis pošiljke ili zalihe te jedinki koje sadržava.
               
            
                  Okvir 8e.
               
               
                  Ukupna neto težina pošiljke (ili zalihe) u kg. Može se izostaviti ako su informacije navedene u okviru 8f.
               
            
                  Okvir 8f.
               
               
                  Broj jedinki u pošiljci. Može se navesti ako se količinu može najbolje izraziti zasebnim jedinicama. Može se izostaviti ako su informacije navedene u okviru 8e.
               
            
                  Okvir 9.
               
               
                  Navedite za koja su ograničenja iz članka 7. Uredbe (EU) br. 1143/2014 odobrena odstupanja.
               
            
                  Okvir 10.
               
               
                  Navedite svrhu za koju je odobreno dopuštenje.
               
            
                  Okvir 11.
               
               
                  Navedite odgovarajuće odjeljke dopuštenja u kojima se opisuju uvjeti pod kojima su aktivnosti dopuštene u skladu s člankom 8. stavkom 2. Uredbe (EU) br. 1143/2014.
               
            
                  Okvir 12.
               
               
                  Navedite odgovarajuće odjeljke dopuštenja u kojima se opisuju odredbe navedene u odobrenju Komisije. Ispunite samo ako se dopuštenje izdaje nakon odobrenja Komisije iz članka 9. Uredbe (EU) br. 1143/2014.
               
            
                  Okvir 13.
               
               
                  Navedite ime dužnosnika za ovjeravanje koji u ime nadležnog tijela ispunjava dokument.
               
            
                  Okvir 14.
               
               
                  Potpis dužnosnika za ovjeravanje koji u ime nadležnog tijela ispunjava dokument.
               
            
                  Okvir 15.
               
               
                  Službeni pečat nadležnog tijela i datum na koji je dokument ispunjen.
               
            
         (1)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).